CELEX: 62010CA0280
Language: bg
Date: 2012-03-01 00:00:00
Title: Дело C-280/10: Решение на Съда (първи състав) от 1 март 2012 г. (преюдициално запитване от Naczelny Sąd Administracyjny — Полша) — Kopalnia Odkrywkowa Polski Trawertyn P. Granatowicz, M. Wąsiewicz, spółka jawna/Dyrektor Izby Skarbowej w Poznaniu (ДДС — Директива 2006/112/EO — Членове 9, 168, 169 и 178 — Приспадане на платения по получени доставки данък във връзка със сделки, извършени с оглед на осъществяването на проект за икономическа дейност — Закупуване на терен от съдружниците на дадено дружество — Фактури, съставени преди регистрацията на дружеството, което иска приспадането)

21.4.2012   
            
            
               BG
            
            
               Официален вестник на Европейския съюз
            
            
               C 118/2
            
         Решение на Съда (първи състав) от 1 март 2012 г. (преюдициално запитване от Naczelny Sąd Administracyjny — Полша) — Kopalnia Odkrywkowa Polski Trawertyn P. Granatowicz, M. Wąsiewicz, spółka jawna/Dyrektor Izby Skarbowej w Poznaniu
   (Дело C-280/10) (1)
   
   (ДДС - Директива 2006/112/EO - Членове 9, 168, 169 и 178 - Приспадане на платения по получени доставки данък във връзка със сделки, извършени с оглед на осъществяването на проект за икономическа дейност - Закупуване на терен от съдружниците на дадено дружество - Фактури, съставени преди регистрацията на дружеството, което иска приспадането)
   2012/C 118/02
   Език на производството: полски
   
      Запитваща юрисдикция
   
   Naczelny Sąd Administracyjny
   
      Страни в главното производство
   
   
      Жалбоподател: Kopalnia Odkrywkowa Polski Trawertyn P. Granatowicz, M. Wąsiewicz, spółka jawna
   
      Ответник: Dyrektor Izby Skarbowej w Poznaniu
   
      Предмет
   
   Преюдициално запитване — Naczelny Sąd Administracyjny — Тълкуване на членове 9, 168 и 169 от Директива 2006/112/ЕО на Съвета от 28 ноември 2006 година относно общата система на данъка върху добавената стойност (ОВ L 347, стр. 1; Специално издание на български език, 2007 г., глава 9, том 3, стр. 7) — Приспадане на данъка, платен по получени доставки във връзка със сделки, извършени с оглед на осъществяването на проект за икономическа дейност, но преди регистрацията на дадено дружество — Закупуване на терен от бъдещите съдружници
   
      Диспозитив
   
   
               1.
            
            
               Членове 9, 168 и 169 от Директива 2006/112/ЕО на Съвета от 28 ноември 2006 година относно общата система на данъка върху добавената стойност трябва да се тълкуват в смисъл, че не допускат национална правна уредба, която не позволява нито на съдружниците на дадено дружество, нито на дружеството упражняване на право на приспадане на платения по получени доставки данък върху добавената стойност върху разходите за инвестиции, осъществени от тези съдружници преди създаването и регистрацията на посоченото дружество, за нуждите и с оглед на неговата икономическа дейност.
            
         
               2.
            
            
               Член 168 и член 178, буква а) от Директива 2006/112 трябва да се тълкуват в смисъл, че не допускат национална правна уредба, съгласно която при обстоятелства като разглежданите в главното производство платеният по получени доставки данък върху добавената стойност не може да бъде приспаднат от дадено дружество, когато фактурата, издадена преди регистрацията и идентификацията на посоченото дружество за целите на данъка върху добавената стойност, е била издадена на името на съдружниците на последното.
            
         
      (1)  ОВ C 234, 28.8.2010 г.